Ghidul pentru începerea şcolii, aflat în dezbatere publică, pare tot mai greu de pus în aplicare.
Ministerul Sănătăţii a pus în dezbatere un ghid pentru începerea şcolii. Nicoleta Fediuc, director: Va fi greu de gestionat fluxul celor care merg şi vin de la toaletă. Iulian Cristache, Asociaţie Părinţi: Ghidul este perfect în teorie, greu însă de pus în aplicare.
Şcolile îşi deschid porţile pe 14 septembrie, iar dacă ghidul cu regulile speciale pentru condiţii Covid, pus în dezbatere publică de Ministerul Sănătăţii rămâne în forma actuală, unităţile şcolare vor fi supuse unor mari provocări. Directorul unei şcoli din Capitală, Nicoleta Fediuc, atrage atenţia că în acel document sunt măsuri care se pot respecta cu greu. Nu ştie, de exemplu, cum va putea decala pauzele astfel încât numărul celor ca merg la grupele sanitare să fie limitat.Nicoleta Fediuc, director Şcoala Gimnazială Nr.13:"Va fi foarte greu de gestionat problema cu toaletele. Dacă în timpul orelor un copilaş cere voie la toaletă el se va duce singur. Pentru că nu poate ca profesorul să lase 30 de copii în clasă şi să se ducă cu el la toaletă. Probabil că va fi un cadru didactic de serviciu pe hol, dar acum depinde şi de dimensiunea şcolii"Iulian Cristache, preşedinte Asociaţia Părinţilor"Ghidul este perfect din punct de vedere teoretic, dar este aproape imposibil de pus în practică la nivelul multor unităţi de învăţământ".